### Príloha č. 4 vyzvania

### ZOZNAM OPRÁVNENÝCH A NEOPRÁVNENÝCH VÝDAVKOV

### Oprávnené skupiny výdavkov

**11 - Zásoby**

*112 – Zásoby*

*902 - Paušálna sadzba na nepriame výdavky určené na základe výdavkov na zamestnancov (nariadenie 1303/2013, čl. 68 , písm. b)*

*904 - Paušálna sadzba na výdavky na zamestnancov (nariadenie 1303/2013 čl. 68a ods. 1)*

### Detailný popis oprávnených a neoprávnených výdavkov

### Oprávnené výdavky

### Priame výdavky

1. **Priame výdavky** sú výdavky na nákup majetku (okrem nehnuteľností) - obstaranie zariadenia/vybavenia[[1]](#footnote-1) pre hlavné aktivity projektu. Obstarané zariadenie/vybavenie je určené na realizáciu hlavných aktivít projektu (napr. dištančné vzdelávanie). Obstaranie zariadenia/vybavenia musí byť prepojené s odbornými aktivitami projektu, t.j. musí byť preukázané využitie v rámci projektu (len samotné obstaranie zariadenia/vybavenia bez prepojenia a využitia v rámci projektu je neakceptované), čo žiadateľ jasne popíše v žiadosti o poskytnutí NFP - časť 7.2 Spôsob realizácie aktivít.
2. **Priame personálne výdavky[[2]](#footnote-2) - paušálne financovanie** priamych nákladov na zamestnancov projektu (nariadenie 1303/2013, čl. 68a ods.1) vovýške **20 %** priamych nákladov**,** okrem nákladov na zamestnancov uvedeného projektu.

### Nepriame výdavky

1. **Nepriame výdavky[[3]](#footnote-3)** - paušálne financovanie nepriamych nákladov projektu (nariadenie 1303/2013, čl. 68 písmeno b)) vo výške **5 %** nákladov na zamestnancov.

**Nepriame výdavky** majú charakter bežných výdavkov a sú to výdavky súvisiace s administráciou projektu, ktoré nie sú, resp. nemôžu byť priamo priradené k niektorej z hlavných aktivít projektu. Nepriame výdavky sú oprávnenými v prípade, že vychádzajú zo skutočne vzniknutých oprávnených výdavkov súvisiacich s  projektom. Nepriamymi výdavkami sú najmä výdavky, resp. ich relevantná časť napr. nájom priestorov, cestovné náhrady, spotrebný materiál, stravné, služby (právne služby; zabezpečenie VO), výdavky na informovanie a publicitu atď. a mzdové výdavky obslužných zamestnancov.

**Časová oprávnenosť výdavkov:**

### Za oprávnené výdavky sa považujú výdavky, ktoré vznikli v oprávnenom období od 9. apríla 2021 a sú v súlade s vyzvaním resp. s Rozhodnutím o schválení ŽoNFP.

### Neoprávnené výdavky

* všetky ostatné výdavky, ktoré nie sú uvedené v časti oprávnené výdavky

1. Operačný systém (napr. Windows) môže byť súčasťou obstarávacej ceny výpočtovej techniky (notebook, desktop PC), t.j. cena výpočtovej techniky môže zahŕňať aj operačný systém. Ak relevantné, operačný systém sa nerozpočtuje ako samostatná rozpočtová podpoložka. [↑](#footnote-ref-1)
2. Priame personálne výdavky sa uplatňujú ako 20 % paušálna sadzba z priamych výdavkov (okrem nákladov na zamestnancov). V každej žiadosti o platbu obsahujúcej priame výdavky (okrem nákladov na zamestnancov), môže byť nároková 20 % paušálna sadzba na priame personálne výdavky podľa Nariadenia č. 1303/2013, čl. 68a, ods.1. [↑](#footnote-ref-2)
3. Nepriame výdavky sa uplatňujú ako 5 % paušálna sadzba z priamych personálnych výdavkov. V každej žiadosti o platbu obsahujúcej priame personálne výdavky, môže byť nároková 5 % paušálna sadzba na nepriame výdavky podľa Nariadenia č. 1303/2013, čl. 68 písm. b). [↑](#footnote-ref-3)